ધ્રાંગધ્રા સિટી પોલીસ મથકેથી મળતી માહિતી મુજબ ટપુભાઇ બેચભાઇ ચડાણીયા (રહે.મીરાદાર શેરી, ક્લબ રોડ, ધ્રાંગધ્રા) અને મિલીન જયકુમાર પુજારા (મમતા દવાખાના પાસે ક્લબ રોડ) એ પરવાનાવાળી રિવોલ્વરમાંથી હવામાં બે રાઉન્ડ ફાયરિંગ કરતા નાસભાગ મચી હતી. આથી આ અંગે ધ્રાંગધ્રા સિટીના કુલદીપસિંહ હરપાલસિંહ ઝાલાએ ફરિયાદી બનીને બંને સામે માણસની જિંદગી જોખમાય તે રીતે ફાયરિંગ કરવાના માટે ગુનો દાખલ કરાવ્યો છે. આથી આ બનાવની વધુ તપાસ પીએસઆઇ કે.આર.કાપડીયા ચલાવી રહ્યા છે.